Goreyê xebera Ajansê Mezopotamya Buroyê Huqûqî yê Asrinî seba ke bieşkê ''bi lezî'' Rayberê Şarê Kurdî Abdullah Ocalanî û Omer Hayrî Konar, Hamîlî Yildirim û Veysî Aktaşî  bivînê muracatê Mehkemeya Înfazî ya Bursa kerd.
Avûkatanê buroyî pare kerd ke 8 mengî yo ê nêeşkayî Ocalan û 3 muwekîlanê bînan ra xebere bigêrê coak zaf qerqilîyenê. Avûkatan mehkeme ra waşt ke peynîya rewşa bêxebermendinî bîyara û bikera ke ê bieşkê muwekîlanê xo bivînê.
Rayberê Şarê Kurdî Abdullah Ocalanî serra 1999î ra nata Îmrali de tecrîdkerde yo. Muracatê avûkatan bi hawayêkê keyfî yenê redkerdene.
